HATÁSVIZSGÁLATI LAP
a közterület-használati díjak megállapításának szabályaihoz

Jogszabály megalkotásának szükségességének indokai:
A Fővárosi Közgyűlés 248/1997.(II.27.) számú határozatában úgy döntött, hogy „a Fővárosi Önkormányzat tulajdonában lévő közterületek használatáról és rendjéről szóló módosított 60/1995 (X.20.) Főv.Kgy. rendelet 2.sz. mellékletében lévő "Övezeti kategóriák táblázatá"-ban szereplő díjtételek a Központi Statisztikai Hivatal által közzétett éves fogyasztói árindex változás mértékével évente módosításra kerüljenek.” 

Jogalkotás elmaradásának várható következményei:

A Fővárosi Önkormányzat közterület-használati díjakból származó bevétele csökkenhet, illetve mostani bevétele (éves szinten mintegy nettó 800 millió Ft) nem nő.
Társadalmi hatások: 
A közterületeket rendeltetéstől eltérő célra használni kívánók (magánszemélyek, civilszervezetek, gazdasági szervezetek stb.) számára díjfizetési terhet jelent, amelyért cserébe a köz számára létrehozott területek kizárólagos használatára kapnak jogosítványt. A díjfizetéssel a közterhek viseléséhez járulnak hozzá.
Gazdasági hatások:

A közterület-használati igényeket alapvetően befolyásolja a fizetendő díj, de az inflációval való folyamatos emelés nem fogja az egyes közterületen folytatott gazdasági tevékenységeket ellehetetleníteni.
Költségvetési hatások:

A Fővárosi Önkormányzat költségvetésében kimutatható többletbevételt generálhat. 

Környezeti, egészségi következmények nincsenek.
Adminisztratív terheket befolyásoló hatás:

Az inflációkövetés pénzügyi rendezése jelentős többletterhet fog jelenteni a Főpolgármesteri Hivatalnál (kiértesítő levelek, ügyfelekkel külön egyeztetések, pénzügyi rendezés, számlázás programozási hátterének megteremtése).
Jogszabály alkalmazásához szükséges személyi, tárgyi és pénzügyi feltételek:

A közterület-használati díjak követésének pénzügyi és személyi feltételei a Főpolgármesteri Hivatalban megoldhatóak, de ezt hosszútávon biztosítani szükséges.

